9. juni 2016 ble det avholdt drøftings- og informasjonsmøte mellom administrasjonen og tjenestemannsorganisasjonene.

|  |  |  |  |
| --- | --- | --- | --- |
| Tilstede: |  |  |  |
| **Fra organisasjonene** |  |  | **Fra administrasjonen** |
| Anne Thorsen | Akademikerne |  | Curt Rice |
| Anders Schjelderup Lyng | NTL |  | Geir Haugstveit |
| Randi Gavelstad | NTL |  | Nina Waaler |
| Morten G. Kielland | FF |  | Live K. Pedersen |
| Liv Ingunn Bråten | YS-stat |  | Ina Tandberg |
| Gro Lene Strand | YS-stat |  | Fredrik Lærum Wiktorin |
|  |  |  | Siren Linnestad |
|  |  |  | Sissel Ettre Solbakken |
|  |  |  | Anders Dahle (referent) |

HR-direktør Geir Haugstveit ledet møtet.

# S-sak 26-2016 Revidert forretningsorden

Rektor redegjorde kort. Endringen er at det nå vil fremgå hvem som har stemt for hva i protokollen fra styremøtene– fortsatt med unntak av saker som ikke er offentlige.

# S-sak 27-2016 Virksomhetsrapport 1. kvartal 2016

Rektor redegjorde kort.

Akademikerne etterspurte en klarere veiledning for beregning av forventet gjennomføringsgrad på de seks Ph.D.-programmene.

På spørsmål fra Akademikerne mente rektor at det var en god ide med incentivordninger for å gjennomføre på normert tid og at man bør se på dette.

# S-sak 28-2016 Foreløpige rammer for langtidsplan og budsjett 2017-2019

Rektor redegjorde kort. Han understreket at dette ikke var noe endelig budsjett.

NTL sa de hadde hatt stor nytte av gjennomgangen med fungerende økonomidirektør for noen dager siden. De sa at saksfremlegget og rapporten var velskrevet. Videre påpekte de at det må arbeides videre med å standardisere hvordan fakultetene fastsetter mål på resultatindikatorene.

# S-sak 29-2016 Endring i forskrift om studier og eksamen ved HiOA

Sissel Ettre Solbakken redegjorde kort. De største endringene finner vi i kapittel 8. Hun fortalte om reduksjonen av kravet for å kunne levere omarbeidet oppgave til ny sensur fra 15 til 10 studiepoeng.

YS-stat gjorde oppmerksom på at det fortsatt kunne tolkes slik at det ikke får noen konsekvenser for masterstudenter som er oppmeldt, men ikke leverer siden det ikke er presisert tydelig at det er maksimum 2 forsøk til master. Det er viktig med et tydelig regelverk slik at vi unngår å bruke tid på å skaffe sensorer og planlegge muntlig eksamen for kandidater som ikke leverer.

Solbakken var ikke enig. Hun mente tolkningen til YS-stat er feil og at dette enkelt kan løses innen­for det foreslåtte regelverk, men hun skulle ta med kommentarene videre og se nærmere på det.

# S-sak 30-2016 HiOAs innspill til stortingsmelding om kvalitet i høyere utdanning

Prorektor Nina Waaler orienterte om prosessen inkludert møtet med departementet der dette var tema. Gjennom behandlingen av denne saken ble man klar over viktigheten av å planlegge høringssaker på en god måte for å sikre gode prosesser.

FF syntes innspillet var godt og interessant. Men det bekrefter at god undervisning er relativt lite meritterende. Undervisning blir ofte ansett som en byrde, mens det er FoU som gir karriereutvikling i form av opprykk.

Akademikerne tipset om at Produktdesign også kunne brukes som et eksempel på studier som er særdeles vellykket og prorektor var takknemlig for innspillet.

# S-sak 31-2016 Oppnevning av representanter til skikkethetsnemnda

Prorektor Nina Waaler informerte kort. Organisasjonene hadde ingen kommentarer.

# S-sak 32-2016 Søknad om akkreditering og etablering av masterstudium i offentlig administrasjon og ledelse, 120 studiepoeng

Prorektor Nina Waaler informerte om saken. Etableringen vil blant annet være viktig i forbindelse med å videreutvikle «School of Management» og deler av Kompetansesenter for arbeidsinkludering (KAI) ved HiOA.

# S-sak 33-2016 Instruks for daglig ledelse

Rektor informerte kort. NTL ba om at sitatet fra loven til å begynne ble litt endret (fjerne ordet Ansatt i alle ledd) for å få sitatet ordrett. Dette var uproblematisk.

FF forutsatte at samarbeid med arbeidstakerorganisasjonene er dekket i formuleringen "innenfor rammen av lov- og avtaleverk".

# S-sak 34-2016 Styrets møteplan 2017

HR-direktøren informerte kort. HR kommer tilbake med møteplan for IDF i tråd med styrets møteplan i ett senere møte.

# S-sak 35-2016 Eierskap og forpliktelser i selskapet Miljøforskningssenteret AS

Rektor informerte kort. Saken er igangsatt som forsøk på å rydde i eierskapsforhold og sørge for at vi ikke blir sittende med aksjeposter vi ikke skal ha.

Akademikerne etterspurte om dette var noe PwC burde fanget opp da de foretok risikovurderingen før innlemmelsen av NIBR. Han informerte at utgiftene til aksjeutvidelsen var et beløp NIBR visste om og hadde satt av penger til i sin egenkapital.

# S-sak 36-2016 Orienteringssaker

1. Strategi for HiOA som universitet

Rektor informerte. Dette er et forsøk på å starte i tide med å tenke på hva slags universitet vi skal bli – ikke bare at vi skal bli et universitet.

NTL sa det var bra å gjøre strategien mer operasjonaliserbar. Det var fint å se at vi ikke skal satse på å bli mest mulig lik alle andre universiteter.

1. Omdømmeundersøkelsen 2016

Resultatene av undersøkelsen var ikke sendt ut i forkant. Dette skal gjøres og om organisasjonene ønsker det, setter vi opp saken på et senere møte.

Stort sett er resultatene bra, men enkelte studieprogrammer har fortsatt et dårlig rykte.

1. Framdrift av prosess frem mot universitetsakkreditering – justert tidsplan

Rektor fortalte at vi fortsatt venter på departementet som igjen venter på stortinget i forhold til å vedta nye regler.

1. Sluttrapport fra felles arbeidsgruppe mellom HiOA og UiO

Rektor redegjorde kort for resultatet.